smcproject/ml-wiki-sentences huggingface dataset:
വിരിഞ്ഞതാമരയുടെ മാതൃകയിൽ മുകളിലേക്ക് പന്ത്രണ്ടിതളുകളും , താഴേക്ക് ഒൻപതിതളുകളും.
മുകളിലേക്കുള്ള ഇതളിന് 41 അടി ഉയരവും,താഴേക്കുള്ള ഇതളിന് 31 അടി ഉയരവുമായി ആണ് താമര വിരിഞ്ഞു വരുന്നത് .
പർണശാലയ്ക്കുള്ളിൽ ഗുരു സമാധികൊള്ളുന്ന സ്ഥലത്ത്  തടിയിൽ താമര മൊട്ടിന്റെ രൂപത്തിൽ ശരകൂടം നിർമ്മിച്ചിട്ടുണ്ട്.
27 അടി ഉയരവും 21 അടി വ്യാസവുമുള്ള ശരകൂടത്തിന്റെ ഉൾവശത്ത് പിത്തള പതിച്ചിരിക്കുന്നു.
ഇതിന്റെ മധ്യത്തിൽ 10 പടികൾക്കു മുകളിലായി സ്വർണനിർമ്മിതമായ ഗുരുരൂപം പ്രതിഷ്ഠിച്ചിരിക്കുന്നു.
2010 സെപ്റ്റംബർ 12 പർണശാല ലോകജനതയ്ക്ക് ആരാധനയ്ക്കായി തുറന്നു കൊടുത്തു.
പ്രസ്തുത കർമത്തിന്റെ തുടക്കം ഭാരതത്തിന്റെ പ്രഥമ വനിത ശ്രീമതി പ്രതിഭാദേവി ദേവിസിങ് പാട്ടീൽ നിർവ്വഹിച്ചു.
ഉയരം         - 91 അടി
വ്യാസം        - 84 അടി
മുകളിലേയ്ക്കുള്ള ഇതളുകളുടെ എണ്ണം -12 (പന്ത്രണ്ട് രാശികളെ സൂചിപ്പിക്കുന്നു)
താഴേക്കുള്ള ഇതളുകളുടെ എണ്ണം          -9 (ഒൻപത് ഗ്രഹങ്ങളെ സൂചിപ്പിക്കുന്നു)
ഉള്ളിലുള്ള തൂണുകളുടെ എണ്ണം             -9
പുറത്തെ തൂണുകളുടെ എണ്ണം              -12 ശാഖകൾ കുമിളി കല്ലാർ സുൽത്താൻ ബത്തേരി എറണാകുളം കോന്നി കോട്ടയം വൈക്കം തൃശ്ശൂർ മലപ്പുറം ( തെയ്യാല ) കോഴിക്കൊട് വടകര കണ്ണൂർ പാലക്കാട് കന്യാകുമാരി മധുര ബെംഗളൂരു ഡൽഹി (പുഷ്പ്‌വിഹാർ, സാകേത്) കൊല്ലം ( പോളയത്തോട് ) ഹരിപ്പാട് കൊട്ടാരക്കര (പള്ളിക്കൽ) ശാന്തിഗിരി ആയുർവ്വേദ വൈദ്യശാല
ശാന്തിഗിരി ആശ്രമത്തിന്റെ ഒരു യുണിറ്റാണു ശാന്തിഗിരി ആയുർവ്വേദ വൈദ്യശാല.
'കരുണാകര ഗുരു 1986 ലാണു വൈദ്യശാല തുടങ്ങിയത്.
ആശ്രമാന്തേവാസികൾക്കായി ഒരു മൺകുടത്തിൽ എളിയരീതിയിൽ ആരംഭിച്ചതാണിത്.
ചിത്രശാല പർണശാല ശാന്തിഗിരി ആശ്രമം ശാന്തിഗിരി ആശ്രമം വിദൂരദൃശ്യം വെണ്ണക്കല്ലിൽ തീർത്ത താമര രാത്രി ദൃശ്യം ശാന്തിഗിരി പർണ്ണശാൽ 80-90 കാലഘ്ട്ടത്തിൽ പുറമെ നിന്നുള്ള കണ്ണികൾ Santhigiri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശാന്തിഗിരിആശ്രമം ↑ ↑ ↑
ശാന്തിനാഥ് ക്ഷേത്രം, ഭോപാവാർ
ഗുജറാത്തിലെ അഹമ്മദാബാദ് ദേശീയ പാതയിലെ രാജ്ഗർഹയിൽ നിന്ന് 12 കിലോമീറ്റർ അകലെയാണ് പ്രമുഖ ജൈന തീർത്ഥാടന കേന്ദ്രങ്ങളിലൊന്നായ ശ്രീ ശാന്തിനാഥ്ജി ക്ഷേത്രം സ്ഥിതി ചെയ്യുന്നത്.
കൂടാതെ ജൈനരുടെ പതിനാറാം തീർഥങ്കരനായ ശാന്തിനാഥ്ജിയുടെ, ഇവിടെയുള്ള 12 അടി ഉയരമുള്ള പ്രതിമയ്ക്ക് ഏകദേശം 87,000 വർഷം പഴക്കമുണ്ടെന്നാണ് കരുതപ്പെടുന്നത്.
നിൽക്കുന്ന രീതിയിലാണ് പ്രതിമ നിർമ്മിച്ചിട്ടുള്ളത്.
ശ്രീകൃഷ്ണൻറെ ഭാര്യയായ രുക്മിണിയുടെ സഹോദരൻ രുക്മൻകുമാർ ആണ് ഭോപവാർ നഗരം പണികഴിപ്പിച്ചതെന്ന് പറയപ്പെടുന്നു.
ആ സമയത്ത് രുക്മൻകുമാറിൻറെ പിതാവായ ഭീഷ്മക് ഇവിടെ നിന്ന് 17 കിലോമീറ്റർ അകലെയുള്ള അമിജ്ഹാരയിലെ രാജാവായിരുന്നു.
രുക്മൻ തൻറെ സഹോദരിയെ ശിശുപാലന് വിവാഹം കഴിപ്പിച്ചുകൊടുക്കാൻ തീരുമാനിച്ചു.
എന്നാൽ അവൾ ഇതിനകം തന്നെ കൃഷ്ണന് തൻറെ ഹൃദയം സമർപ്പിച്ച് കഴിഞ്ഞിരുന്നു.
രുക്മിണിയുടെ സന്ദേശം ലഭിച്ച കൃഷ്ണൻ തേരിലെത്തി ദേവിയെ കൂട്ടിക്കൊണ്ടുപോയി.
വഴിയിൽ വെച്ച് രുക്മനുമായി യുദ്ധമുണ്ടാകുകയും കൃഷ്ണൻ രുക്മനെ വളരെ എളുപ്പത്തിൽ പരാജയപ്പെടുത്തുകയും ചെയ്തു.
പരാജയപ്പെട്ടതിൽ ലജ്ജിതനായ രുക്മൻ രാജ്യം ഉപേക്ഷിക്കുകയും ഭോപവാർ എന്ന പേരിൽ പുതിയൊരു നഗരം പണികഴിപ്പിക്കുകയുമായിരുന്നു.
ഭോപവാറിലെ ശാന്തിനാഥ് തീർഥങ്കരൻറെ പ്രതിമ പണികഴിപ്പിച്ചത് രുക്മനാണെന്നാണ് വിശ്വാസം.
അവലംബം http://www.travelchacha.com/cities/jaisalmer/Shantinath-Temple.html Archived 2016-03-04 at the Wayback Machine .
http://www.jinalaya.com/india/bhopavar.htm http://www.jainheritagecentres.com/madhyapradesh/bhopavar.htm Archived 2008-09-07 at the Wayback Machine .
ശാന്തിനാഥൻ
പതിനാറാമത്തെ ജൈനതീർത്ഥങ്കരനാണ് ശാന്തിനാഥൻ .
ഇക്ഷ്വാകുവംശത്തിലെ മഹാരാജാവ് വിശ്വസേനന്റെയും മഹാറാണി അചിരയുടെയും പുത്രനാനായാണ് ശാന്തിനാഥൻ ജനിച്ചത്.
ജ്യേഷ്ഠ മാസത്തിലെ കൃഷ്ണപക്ഷത്തിൽ 13-ആം ദിനമായിരുന്നു ഇദ്ദേഹത്തിന്റെ ജനനം.
ശാന്തി സ്വരൂപ്‌ ഭട്‌നഗർ ഇംഗ്ലീഷ് വിലാസം https://ml.wikipedia.org/wiki/Shanti_Swaroop_Bhatnagar ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കഴിവുറ്റ ഒരു ശാസ്‌ത്രജ്‌ഞനെന്നതിനൊപ്പം തന്നെ ഭാരതത്തിലെ ശാസ്‌ത്ര-സാങ്കേതിക സ്ഥാപനങ്ങളുടെ ആസൂത്രണം, സംഘാടനം എന്നിവയിൽ മികവ്‌ തെളിയിച്ച പ്രതിഭാശാലിയായിരുന്നു ശാന്തി സ്വരൂപ്‌ ഭട്‌നഗർ ( ഫെബ്രുവരി 21 , 1894 - ജനുവരി 1 , 1955 ).
അക്കാദമിക്‌ ഗവേഷണങ്ങൾക്കൊപ്പം തന്നെ വ്യാവസായികശാലകളുടെ പ്രശ്‌നങ്ങൾ പഠിക്കാനും അവയ്‌ക്കുള്ള പ്രായോഗിക പരിഹാരം കണ്ടുപിടിക്കാനും ഭഗ്‌നഗർ ഉൽസാഹം കാട്ടിയിരുന്നു.
ഇന്ത്യൻ 'ശാസ്‌ത്ര സാങ്കേതിക ഗവേഷണശാലകളുടെ പിതാവ്‌' എന്നാണ്‌ ഇദ്ദേഹത്തെ അറിയപ്പെടുന്നത്‌.
ഇപ്പോൾ പാകിസ്താനിൽ സ്ഥിതി ചെയ്യുന്ന പഞ്ചാബ്‌ പ്രദേശത്തെ ഷാപുർ ജില്ലയിലെ ഭേര എന്ന സ്ഥലത്ത്‌ 1894 ഫെബ്രുവരി 21 -ന്‌ ജനിച്ചു.
പഞ്ചാബ്‌ സർവകലാശാലയിൽ നിന്ന്‌ ബിരുദം നേടിയശേഷം അദ്ധ്യാപകനായി ജോലിയെടുത്തു വന്ന അച്ഛൻ പരമേശ്വര സഹായി ഭട്‌നഗറും അമ്മ പാർവ്വതിയും മികച്ച അക്കാദമിക പാരമ്പര്യം ഉള്ളകുടുംബത്തിൽ നിന്നായിരുന്നു എന്നത്‌ ഭട്‌നഗറിന്റെ ശാസ്‌ത്രഭിരുചി വളർത്താൻ തുടക്കത്തിലേ സഹായകമായി.
വളരെ ചെറുപ്പകാലത്തുതന്നെ യന്ത്രകളിപ്പാട്ടം, ചരടുകെട്ടിയുണ്ടാക്കുന്ന ഫോൺ എന്നിവ ഉണ്ടാക്കുന്നതിൽ അതീവ തൽപരനായിരുന്നു ശാന്തി സ്വരൂപ്‌.
ബാല്യകാലത്തു തന്നെ അച്ഛൻ മരിച്ചു.
മുത്തച്ഛനാണ്‌ പീന്നീട്‌ ഭട്‌നഗറിനെ വളർത്തിയത്‌.
റൂർക്കി എൻജിനീയറിംഗ്‌ കോളേജിൽ നിന്ന്‌ ബിരുദമെടുത്ത ആളായിരുന്നു മുത്തച്ഛനെന്നത്‌ യന്ത്രങ്ങളോടും സാങ്കേതിക വിദ്യയോടുമുള്ള ചങ്ങാത്തം കൂടാൻ ഭട്‌നഗറിന്‌ സഹായമായി.
സ്വന്തം നിലയിലായിരുന്നു പ്രാഥമിക വിദ്യാഭ്യാസം തുടർന്ന്‌ സെക്കന്തരാബാദിലുള്ള എ.വി. ഹൈസ്‌ക്കൂളിലും ചേർന്നു.
1913-ൽ പഞ്ചാബ്‌ സർവ്വകലാശാലയിൽ നിന്നും ഇന്റർമീഡിയറ്റ്‌ പാസായി.
ഭൗതികശാസ്‌ത്രവും രസതന്ത്രവുമായിരുന്നു പിന്നീടങ്ങോട്ട്‌ ഇഷ്‌ട പഠന വിഷയങ്ങൾ 1919 -ൽ രസതന്ത്രത്തിൽ ബിരുദാനന്തര ബിരുദം നേടിയശേഷം സ്‌കോളർഷിപ്പോടെ ഉപരിപഠനത്തിനായി ലണ്ടനിലെത്തി .
പ്രശസ്‌ത ശാസ്‌ത്രജ്ഞനായ പ്രൊഫ. ഡണ്ണന്റെ മേൽനോട്ടത്തിലാണ്‌ ഗവേഷണപഠനം നടത്തിയത്‌.
1921 -ൽ ലണ്ടൻ സർവ്വകലാശാലയിൽ നിന്ന്‌ ഡോക്‌ടറേറ്റും കരസ്ഥമാക്കി.
ഭാരതത്തിലെത്തിയ ശേഷം ബനാറസ്‌ ഹിന്ദു സർവ്വകലാശാലയിൽ പ്രൊഫസറായി ചേർന്നു.
1924 - ൽ യൂണിവേഴ്‌സിറ്റി കെമിക്കൽ ലബോറട്ടറി ഡയറക്‌ടറായി പ്രവേശിച്ചു.
1928 -ൽ കാന്തികസ്വഭാവം അളക്കുന്നതിനുള്ള ഉപകരണം ബി.എൻ. മാത്തറുമായി ചേർന്ന്‌ വികസിപ്പിച്ചെടുത്തു.
ഈ ഉപകരണം 'ഭട്‌നഗർ-മാഗൂർ മാഗ്നെറ്റിക്‌ ഇന്റർഫറൻസ്‌ ബാലൻസ്‌' എന്നാണറിയപ്പെടുന്നത്‌.
1940 -ൽ ബ്രിട്ടീഷ്‌ സർക്കാർ രൂപവത്കരിച്ച ശാസ്‌ത്ര വ്യവസായ ഗവേഷണ ബോർഡിന്റെ (BSIR) ഡയറക്‌ടറായി.
ഇതിനെ തുടർന്ന്‌ ഭട്‌നഗറിന്റെ നേതൃത്വത്തിൽ കൗൺസിൽ ഫോർ സയന്റിഫിക്‌ ആന്റ്‌ ഇൻഡസ്‌ട്രിയൽ റിസർച്ചെന്ന (CSIR) സ്ഥാപനം രൂപീകൃതമായി.
തുടർന്ന്‌ CSIR ന്റെ കീഴിൽ ശാസ്‌ത്രഗവേഷണ സ്ഥാപനങ്ങളുടെ ഒരു ശൃംഖല തന്നെ സ്ഥാപിക്കപ്പെട്ടു.
ജവഹർലാൽ നെഹ്‌റുവുമായുണ്ടായിരുന്ന സൗഹൃദം ഈ ഗവേഷണശാലാ ശൃംഖലയെ കരുത്താർജ്ജിപ്പാക്കാനായി ഉപയോഗിക്കാൻ സാധിച്ചു.
നെഹ്‌റുവുമായുള്ള ചങ്ങാത്തത്തെ സി.വി.രാമൻ വിശേഷിപ്പിച്ചതിങ്ങനെയായിരുന്നു.
`നെഹ്‌റു -ഭട്‌നഗർ പ്രഭാവം'.
1947 -ൽ കേന്ദ്ര മാനവ വിഭവശേഷി മന്ത്രാലയത്തിൽ ഗവേഷണ വിഭാഗം സെക്രട്ടറിയായി.
ശാസ്‌ത്രം, സാങ്കേതികവിദ്യ എന്നീ വിഭാഗങ്ങളിൽ പ്രായോഗിക ഗവേഷണങ്ങൾക്കും ഇദ്ദേഹം നേതൃത്വം നൽകി.
മെഴുകിന്റെ നിറം നിർവ്വീര്യമാക്കാനുള്ളതും, മണ്ണെണ്ണ വിളക്കിന്റെ ജ്വാല ഉയർത്തുന്നതുമായ ചെറുനീക്കങ്ങൾക്കൊപ്പം എണ്ണശുദ്ധീകരണശാലയിലെ സങ്കീർണമായ പ്രശ്‌നങ്ങൾ വരെ പരിഹരിക്കുന്നതിലും ഇദ്ദേഹം വ്യാപൃതമായി.
ശാസ്‌ത്രപ്രവർത്തനങ്ങൾക്കൊപ്പം തന്നെ കലാസാഹിത്യ സംരംഭങ്ങളിലും ഭട്‌നഗർ താത്‌പര്യം കാട്ടിയിരുന്നു.
സ്‌കൂൾ-കോളേജ്‌ പഠനസമയത്ത്‌ നാടകത്തിൽ അഭിനയിച്ചിരുന്നു.
സർവകാലാശാലയിലെ ഔദ്യോഗിക ഗീതം (കുലഗീതം-യൂണിവേഴ്‌സിറ്റി സോംഗ്‌) ചിട്ടപെടുത്തിയതും ഇദ്ദേഹമായിരുന്നു.
ഭാരതത്തിലെ ഉന്നതവിദ്യാഭ്യാസ പ്രവർത്തനങ്ങൾ ഏകോപിപ്പിക്കാനും ഗുണനിലവാരം ഉയർത്തുന്നതിനുമായി തുടങ്ങിയ യൂണിവേഴ്‌സിറ്റി ഗ്രാന്റ്‌സ്‌ കമ്മീഷന്റെ (യു.ജി.സി.) ആദ്യ അധ്യക്ഷനും പ്രൊഫസർ ശാന്തി സ്വരൂപ്‌ ഭട്‌നഗറായിരുന്നു.
1955 ജനുവരി ഒന്നിന്‌ ഇദ്ദേഹം അന്തരിച്ചു.
1941 ൽ സർ ബഹുമതി, 1943 ൽ റോയൽ സൊസൈറ്റിയിൽ അംഗത്വം, 1954 -ൽ പത്മഭൂഷൺ .
മികച്ച ശാസ്‌ത്രജ്ഞർക്ക്‌ കേന്ദ്രസർക്കാർ വർഷം തോറും നൽകുന്ന പുരസ്‌കാരം ശാന്തി സ്വരൂപ്‌ ഭട്‌നഗർ അവാർഡ്‌ എന്നാണ്‌ അറിയപ്പെടുന്നത്‌.
പ്രശസ്തർ ഇദ്ദേഹത്തെക്കുറിച്ച്
`നിരവധി പ്രഗല്ഭമതികളുമായി ഞാൻ നിരവധി തവണ ബന്ധപ്പെട്ടിട്ടുണ്ട്‌.
എന്നാൽ ലക്ഷ്യപൂർത്തിക്കുള്ള ഊർജസ്വലമായ പ്രവർത്തനത്തിനുപരിയായി മറ്റുപല കഴിവുകളും ഒത്തുചേർന്ന സവിശേഷ ചേരുവയാണ്‌ ഡോ. ശാന്തി സ്വരൂപ്‌ ഭട്‌നഗർ...
ഇന്നു കാണുന്ന ദേശീയ ശാസ്‌ത്രപരീക്ഷണശാലകളുടെ ശൃംഖല ഭട്‌നഗർ ഇല്ലായിരുന്നെങ്കിൽ നമുക്ക്‌ കാണാൻ സാധിക്കുമായിരുന്നില്ല എന്നു ഞാൻ ഉറപ്പു പറയുന്നു' - ജവഹർലാൽ നെഹ്‌റു.
ശാന്തിതീരം
മലപ്പുറം ജില്ലയുടെ ആസ്ഥാനമായ മലപ്പുറത്ത് സിവില് സ്റ്റേഷനു സമീപം നിലകൊള്ളുന്ന ഒരു വിനോദ സഞ്ചാര കേന്ദ്രമാണ്  ശാന്തിതീരം.
കടലുണ്ടിപ്പുഴയുടെ തീരത്താണ് ഈ വിനോദ സഞ്ചാര മേഖല സ്ഥിതി ചെയ്യുന്നത്.
ശാന്തിഗിരി ആശ്രമം വൈക്കം പ്രാർത്ഥന കേന്ദ്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
വൈക്കത്ത് നിന്നും 2 കിലോമീറ്റർ അകലെ നക്കംതുരുത്ത് ഭാഗത്തായാണ് ശാന്തിഗിരി ആശ്രമം വൈക്കം പ്രാർത്ഥന കേന്ദ്രം സ്ഥിതി ചെയ്യുന്നത്
ശാന്തിനികേതൻ ഇംഗ്ലീഷ് വിലാസം https://ml.wikipedia.org/wiki/Santiniketan
കൽക്കത്തയിൽ നിന്നും 130 കി.
മി. വടക്കുള്ള പ്രക്യതിസുന്ദരമായ ബോൽഗ്രപൂർ ഗ്രാമപ്രദേശത്ത് രബീന്ദ്രനാഥ് ടാഗോർ ശാന്തിനികേതൻ വിദ്യാലയം സ്ഥാപിച്ചു.
പ്രക്യതിയിൽ ലയിച്ചു ചേർന്നു ധ്യാനനിരതമായ സ്വെരജീവിതം നയിക്കുവാൻ പറ്റിയ അന്തരീക്ഷം രവീന്ദ്രനാഥടാഗോർ അവിടെ ഒരുക്കി.
മഹർഷിമാരുടെ ആശ്രമജീവിത മാത്യകയാണ് വിദ്യാലയത്തിൽ ഉണ്ടായിരുന്നത്.
കുട്ടികളെ വിദ്യാലയത്തിന്റെ സങ്കുചിതമായ ഭിത്തികൾക്കുള്ളിൽനിന്നു മോചിപ്പിച്ച് പ്രക്യതിയുമായി ബന്ധമുള്ളവരാക്കിത്തീർക്കുകയും അവർക്ക് സാമൂഹികമായി ജീവിക്കുവാനും വളരുവാനും സ്വാതന്ത്ര്യം നൽകുകയും ചെയ്യുക എന്നതായിരുന്നു ടാഗോരിന്റെ ലക്ഷ്യം.
1913-ൽ നോബൽ സമ്മാനത്തിൽനിന്നു ലഭിച്ച മുഴുവൻ തുകയും ശാന്തിനികേതനത്തിനു വേണ്ടി അദ്ദേഹം ചിലവഴിച്ചു.
"ഇൻഡ്യൻ രാഷ്ട്രീയ ജീവിതത്തിലെ മരുപ്പച്ച" എന്നാണ് ജവഹർലാൽ നെഹ്റു ശാന്തിനികേതനെ വിശേഷിപ്പിച്ചത്.
1921-ൽ ഈ വിദ്യാലയം വിശ്വഭാരതി സർവകലാശാലയായി .
അവലംബങ്ങൾ കൂടുതൽ വായനയ്ക്ക് UNESCO : Shantiniketan (on the Tentative List since 2010) ബാഹ്യ ലിങ്കുകൾ Shantiniketan വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Santiniketan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശാന്തി ഹീരാനന്ദ് ഇംഗ്ലീഷ് വിലാസം https://ml.wikipedia.org/wiki/Shanti_Hiranand
2007-ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  ശാസ്ത്രീയ സംഗീതജ്ഞയും ഗസൽ ഗായികയുമാണ് ശാന്തി ഹീരാനന്ദ് .
ബീഗം അക്തറുടെ ശിഷ്യയാണ്.
അവരെക്കുറിച്ച് 'ബീഗം അക്തർ : ദ സ്റ്റോറി ഓഫ് മൈ അമ്മി' എന്ന പുസ്തകം രചിച്ചിട്ടുണ്ട്.
ref‍ /ref 1947 മുതൽ ലാഹോർ റേഡിയോയിൽ അവതരണങ്ങൾ നടത്തി.
വിഭജനാനന്തരം ഇന്ത്യയിലേക്കു മടങ്ങി.
നിരവധി സംഗീത സി.ഡി. കൾ പുറത്തിറക്കി.
പുരസ്കാരങ്ങൾ പത്മശ്രീ അവലംബം ↑ ↑ ↑ ↑ അധിക വായനക്ക്
സിഡ്നി എലിസബത്ത് ക്രോസ്കറി ഇംഗ്ലീഷ് വിലാസം https://ml.wikipedia.org/wiki/Sidney_Elisabeth_Croskery
സിഡ്നി എലിസബത്ത് ക്രോസ്കറി OBE (ജീവിതകാലം: 26 ജനുവരി 1901 - 1990) ഒരു ഐറിഷ് മെഡിക്കൽ ഡോക്ടറും സഞ്ചാര സാഹിത്യകാരിയുമായിരുന്നു.
അവർ ഏകദേശം ഇരുപത്തിയേഴ് വർഷത്തോളം അറേബ്യയിൽ അസുഖങ്ങൾ, പ്രത്യേകിച്ച് അന്ധത , പ്രസവപൂർവ്വ സേവനങ്ങൾ തുടങ്ങിയ മേഖലകളിൽ സേവനം നടത്തിയിരുന്നു.
സിഡ്‌നി എലിസബത്ത് ക്രോസ്‌കറി ടൈറോണിലെ കില്ലിനൂറിലെ ഗോർട്ട്‌ഗ്രനാഗിലാണ് ജനിച്ചത്.
അയർലണ്ടിലെ പ്രെസ്ബിറ്റീരിയൻ സഭയുടെ നിയുക്ത മന്ത്രിയായിരുന്ന ഡെറി ബോൺ ജെയിംസ് ക്രോസ്കറി, എഡിൻബർഗിൽനിന്ന് യോഗ്യത നേടിയ ഒരു മെഡിക്കൽ ഡോക്ടറെങ്കിലും, പ്രാക്ടീസ് ചെയ്തിട്ടില്ലാത്ത  മിൽഡ്രഡ് ജെയ്ൻ ക്രോസ്കറി (മുമ്പ്, വാലസ്) എന്നിവരായിരുന്നു മാതാപിതാക്കൾ.
അവൾക്ക് മൂന്ന് വയസ് പ്രായമുള്ളപ്പോൾ പിതാവ് പെട്ടെന്ന് നിര്യാതനായതോടെ, കുടുംബത്തിന് അവരുടെ നാട്ടുമ്പുറത്തെ ഭവനം  (മൗണ്ട്ജോയ് മാൻസെ) ഉപേക്ഷിച്ച് ബെൽഫാസ്റ്റിലേക്ക് താമസം മാറേണ്ടി വന്നു.
അവളും മൂത്ത സഹോദരി ലിലിയനും ബെൽഫാസ്റ്റിലെ വിക്ടോറിയ കോളേജ് കിന്റർഗാർട്ടനിലും പ്രിൻസസ് ഗാർഡൻസ് സ്കൂളിലുമാണ് വിദ്യാഭ്യാസം ചെയ്തത്.
മാതാവിനെ മാതൃകയാക്കിക്കൊണ്ട് രണ്ട് യുവതികളും എഡിൻബർഗ് സർവകലാശാലയിൽ വൈദ്യശാസ്ത്രം പഠിക്കാൻ പോയി.
1924-ൽ സിഡ്‌നി എലിസബത്ത് ക്രോസ്‌കറി " ആന്തരിക രക്തസ്രാവത്തെക്കുറിച്ചുള്ള നമ്മുടെ അറിവിന്റെ വികാസ ചരിത്രം " എന്ന വിഷയത്തെക്കുറിച്ചുള്ള അവളുടെ പ്രബന്ധത്തിന് മെഡിസിൻ ചരിത്രത്തിലെ വെൽകം പ്രൈസ് ലഭിച്ചു.
മൂന്ന് വർഷത്തിന് ശേഷം അവൾ എഡിൻബർഗിൽനിന്ന് എം.ഡി. നേടി.
ഡബ്ലിനിലെ കൂംബെ വിമൻ ആൻഡ് ഇൻഫന്റ്സ് യൂണിവേഴ്സിറ്റി ഹോസ്പിറ്റലിലാണ് ക്രോസ്കറി ജോലി ചെയ്തിരുന്നത്.
1927 മുതൽ 1939 വരെ ക്രോസ്കറി ടൺബ്രിഡ്ജ് വെൽസിൽ ജനറൽ ഡോക്ടറായി ജോലി ചെയ്യുന്ന സഹോദരിയോടൊപ്പം ചേർന്നു.
ഈ സമയത്ത് അവൾ ഒരു സമാധാനവാദിയായതിനാൽ സൊസൈറ്റി ഓഫ് ഫ്രണ്ട്സിൽ അംഗമായി.
ഏഴാം വയസ്സിൽ ഒരു വൈദ്യശാസ്ത്ര മിഷനറിയാകാൻ താൻ തീരുമാനിച്ചിരുന്നതായി പിന്നീട് അവൾ പറഞ്ഞു.
1939-ൽ, യെമനിലെ ബ്രിട്ടീഷ് മെഡിക്കൽ മിഷന്റെ ഭാഗമായി, യെമനിലെ സനായിൽ ജോലി ചെയ്തിരുന്ന എലീനർ പെട്രി, ക്രോസ്‌കറിയോട് താൻ അവധിയിലായിരിക്കുന്ന ഒമ്പത് മാസത്തോളം തൻറെ  സ്ഥാനത്ത് തുടരാൻ ആവശ്യപ്പെട്ടു.
ക്ഷണം സ്വീകരിച്ച് ബയ്ഹാനിലും ഏഡനിലും ഒരു ഡോക്ടറായി ജോലി ചെയ്ത ക്രോസ്കറി, പ്രത്യേകിച്ച് നേത്രരോഗങ്ങൾ , പ്രസവം , പ്രസവപൂർവ്വ ചികിത്സ എന്നിവയിൽ ചികിത്സ നടത്തി.
സുൽത്താന്റെ അന്തഃപുരത്തിന്റെയും അവരുടെ കുട്ടികളുടെയും ആരോഗ്യസംരക്ഷണത്തന് ഉത്തരവാദിയായിരുന്ന അവർക്ക് അവിടെ പിളളവാതം ഒരു പ്രത്യേക പ്രശ്നമായിരുന്നു.
അവലംബം ↑ Sidney Elisabeth Croskery: Whilst I Remember , The Blackstaff Press, Dundonald, 1983, ISBN 978-0-85640-260-9 ↑ ↑ ↑ ↑ ↑ ↑ ↑ {{ cite journal }} : Cite journal requires | journal= ( help ) ↑ {{ cite journal }} : Cite journal requires | journal= ( help ) ↑ ↑ Sidney Elisabeth Croskery: Whilst I Remember , The Blackstaff Press, Dundonald, 1983, ISBN 978-0-85640-260-9 ↑ ↑ ↑ ↑ ↑ ↑ ↑
സിഡ്നി പോയിറ്റിയർ ഇംഗ്ലീഷ് വിലാസം https://ml.wikipedia.org/wiki/Sidney_Poitier
ഒരു ബഹാമിയൻ-അമേരിക്കൻ നടനും ചലച്ചിത്ര സംവിധായകനും അംബാസഡറുമായിരുന്നു സിഡ്നി പോയിറ്റിയർ കെബിഇ (/ˈpwɑːtjeɪ/ PWAH-tyay; ഫെബ്രുവരി 20, 1927 - ജനുവരി 6, 2022) .
1964-ൽ, മികച്ച നടനുള്ള അക്കാദമി അവാർഡ് നേടുന്ന ആദ്യത്തെ കറുത്ത വർഗക്കാരനും ആദ്യത്തെ ബഹാമിയക്കാരനുമായിരുന്നു അദ്ദേഹം.
കൂടാതെ, അദ്ദേഹത്തിന് ഒരു ഓണററി അക്കാദമി അവാർഡ്, രണ്ട് കമ്പെറ്ററ്റിവ് ഗോൾഡൻ ഗ്ലോബ് അവാർഡുകൾ , ഒരു കമ്പെറ്ററ്റിവ് ബ്രിട്ടീഷ് അക്കാദമി ഓഫ് ഫിലിം ആൻഡ് ടെലിവിഷൻ ആർട്സ്, മികച്ച സ്പോക്കൺ വേഡ് ആൽബത്തിനുള്ള ഗ്രാമി അവാർഡ് എന്നിവ ലഭിച്ചിട്ടുണ്ട്.
ഫ്ലോറിഡയിലെ മിയാമിയിൽ 1927 ഫെബ്രുവരി 20 നാണ് സിഡ്നി പോയിറ്റിയർ ജനിച്ചത്.
ക്യാറ്റ് ഐലൻഡിൽ ഒരു ഫാമിന്റെ ഉടമസ്ഥരായ ബഹാമിയൻ കർഷകരായ എവ്‌ലിൻ (നീ ഔട്ട്‌ടെൻ) റെജിനാൾഡ് ജെയിംസ് പോയിറ്റിയർ എന്നിവർക്ക് ജനിച്ച ഏഴ് മക്കളിൽ ഇളയവനായിരുന്നു അദ്ദേഹം.
തക്കാളിയും മറ്റ് ഉൽപ്പന്നങ്ങളും വിൽക്കാൻ കുടുംബം മിയാമിയിലേക്ക് പോകും.
അദ്ദേഹത്തിന്റെ പിതാവ് നാസൗവിൽ ഒരു ക്യാബ് ഡ്രൈവറായും ജോലി ചെയ്തിരുന്നു.
അദ്ദേഹത്തിന്റെ മാതാപിതാക്കൾ മിയാമിയിൽ സന്ദർശിക്കുന്നതിനിടയിലാണ് പൊയ്റ്റിയർ  അപ്രതീക്ഷിതമായി ജനിച്ചത്.
അദ്ദേഹത്തിന്റെ ജനനം മാസം തികയാതെ അകാലജനനം ആയിരുന്നു.
അദ്ദേഹം അതിജീവിക്കുമെന്ന് പ്രതീക്ഷിച്ചിരുന്നില്ല, പക്ഷേ അദ്ദേഹത്തിന്റെ ആരോഗ്യത്തിന് മുലപ്പാൽ നൽകുന്നതിനായി അദ്ദേഹത്തിന്റെ മാതാപിതാക്കൾ മിയാമിയിൽ മൂന്ന് മാസം താമസിച്ചു.
അന്ന് ബ്രിട്ടീഷ് ക്രൗൺ കോളനിയായിരുന്ന ബഹാമാസിലാണ് പോയിറ്റിയർ വളർന്നത്.
യുണൈറ്റഡ് സ്റ്റേറ്റ്സിലെ (ആസൂത്രിതമല്ലാത്ത) ജനനം കാരണം, അദ്ദേഹത്തിന് സ്വയമേവ യു.എസ് പൗരത്വത്തിന് അർഹതയുണ്ടായി.
അവലംബം പുറംകണ്ണികൾ സിഡ്നി പോയിറ്റിയർ വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് Official publisher web page Poitier breaks new ground with Oscar win ( BBC News , April 13, 1964) The Purpose Prize: Sidney Poitier Overview of Sidney Poitier's life ഇന്റർനെറ്റ് മൂവി ഡാറ്റാബേസിൽ നിന്ന് സിഡ്നി പോയിറ്റിയർ Artist of the Month: Sidney Poitier at Hyena Productions Archived 2021-01-27 at the Wayback Machine .
Sidney Poitier films ranked from worst to best Image of Sidney Poitier holding his Oscar alongside Gregory Peck, Annabella and Anne Bancroft backstage at the Academy Awards, Los Angeles, 1964.
സിഡ്നി ബ്രെന്നർ
സിഡ്നി ബ്രെന്നർ (born 13 January 1927) ദക്ഷിണാഫ്രിക്കൻ ജീവശാസ്ത്രജ്ഞനും 2002ലെ വൈദ്യശാസ്ത്ര നോബൽസമ്മാന ജേതാവും ആണ്.
ജനിതക കോഡിന്റെ മേഖലയിലാണ് അദ്ദേഹം സംഭാവനകൾ നൽകിയത്.
സിഡ്നി ഷെൽഡൻ ഇംഗ്ലീഷ് വിലാസം https://ml.wikipedia.org/wiki/Sidney_Sheldon വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
സിഡ്നി ഷെൽഡൻ ( ഫെബ്രുവരി 11 ,1917 - ജനുവരി 30 , 2007 ) മൂന്നു മേഖലകളിൽ അവാർഡുകൾ നേടിയ പ്രശസ്തനായ അമേരിക്കൻ സാഹിത്യകാരനാണ്‌-ഒരു ബ്രോഡ്‌വേ നാടരചയിതാവ്, ഹോളിവുഡ് ടി.വി-സിനിമ തിരക്ക‌ഥാകാരൻ,നോവലിസ്റ്റ്.
സിഡ്നി തോംപ്സൺ ഡോബെൽ ഇംഗ്ലീഷ് വിലാസം https://ml.wikipedia.org/wiki/Sydney_Thompson_Dobell
സിഡ്നി തോംപ്സൺ ഡോബെൽ ഇംഗ്ലീഷ് കവിയും നിരൂപകനുമായിരുന്നു.
സിഡ്നിയെൻഡിസ് എന്നാണ് തൂലികാനാമം.
1824 ഏപ്രിൽ 5-ന് കെന്റിലെ ക്രാൻബ്രൂക്കിൽ ജനിച്ചു .
സ്കൂളിലോ യൂണിവേഴ്സിറ്റിയിലോ വിദ്യാഭ്യാസം നടത്തിയിട്ടില്ല.
സ്വതന്ത്രചിന്താഗതിക്കാരനായിരുന്ന പിതാവ് ജോൺ ഡോബെൽ സർക്കാരിനേയും ഭരണത്തേയും കുറിച്ച് ഒരു ലഘുലേഖ പ്രസിദ്ധീകരിക്കുകയുണ്ടായി.
പിതാവിന്റെ സ്വാധീനം കാരണം ഡോബെൽ യൂറോപ്പിലെ മിതവാദി പ്രസ്ഥാനത്തിൽ അതീവതത്പരനായിരുന്നു.
1848-ൽ യൂറോപ്പിൽ അരങ്ങേറിയ വിപ്ലവങ്ങളാൽ പ്രചോദിതനായി ഇദ്ദേഹം രചിച്ച ദ് റോമൻ എന്ന നാടകീയകാവ്യം 1850-ൽ പ്രസിദ്ധീകരിച്ചു.
കാർലൈൽ, റസ്കിൻ, ടെന്നിസൻ, ബ്രൗണിങ് തുടങ്ങിയ മഹാശയന്മാരുമായി സൗഹൃദം സ്ഥാപിക്കാൻ ഇതു സഹായകമായി.
സ്പാസ് മോഡിക് കവന സമ്പ്രദായം
സ്പാസ് മോഡിക് കവന സമ്പ്രദായത്തിന്റെ പ്രണേതാക്കളിൽ ഒരാളായാണ് ഡോബെൽ അറിയപ്പെടുന്നത്.
അപ്രതിഹതമായ വികാരങ്ങളും, അവ്യവസ്ഥിതവും ശ്ലഥബദ്ധവുമായ ബിംബവിധാനവുമാണ് ഈ കാവ്യസമ്പ്രദായത്തിന്റെ സവിശേഷത.
ആംഗലകവിയായ ബൈറനെ വിശേഷിപ്പിക്കാൻ കാർലൈൽ ആണ് ആദ്യമായി ഈ സാഹിത്യസംജ്ഞ പ്രയോഗിച്ചത്.
പി.ജെ. ബെയ്ലി, ജോൺ സ്റ്റാന്യൻ ബിഗ്, സിഡ്നി ഡോബെൽ, അലക്സാണ്ടർ സ്മിത്ത് എന്നിവരെ ബന്ധപ്പെടുത്തി 1853-ൽ ചാൾസ് കിംഗ്സ്ലി പ്രയോഗിച്ചതോടെ ഈ പദം പ്രചാരം നേടി.
ഡോബെലിന്റെ നിരവധി ഉപന്യാസങ്ങളിൽ ഈ ശൈലിയുടെ സൗന്ദര്യ ശാസ്ത്രം പഠനവിധേയമാകുന്നുണ്ട്.
1876-ൽ തോട്ട്സ് ഓൺ ആർട്ട് , ഫിലോസഫി ആൻഡ് റിലീജിയൻ എന്ന പേരിൽ ജോൺ നിക്കോൾ ഈ ഉപന്യാസങ്ങൾ സമാഹരിച്ചു പ്രസിദ്ധീകരിച്ചു.
അന്തർജ്ഞാനത്തേയും കാര്യങ്ങളുടെ പരസ്പരബന്ധത്തേയും പറ്റിയുള്ള കാല്പനിക സങ്കല്പത്തിലൂന്നിയതും രൂപസംബന്ധമായ സകല വിലക്കുകളേയും വലിച്ചെറിയുന്നതുമായിരുന്നു സ്പാസ് മോഡിക് പ്രസ്ഥാനക്കാരുടെ രീതി.
സന്ദേഹത്തിൽ നിന്നു വിശ്വാസത്തിലേക്കും അവ്യവസ്ഥിതത്വത്തിൽ നിന്നു സുവ്യവസ്ഥയിലേക്കുമുള്ള മനുഷ്യന്റെ പുരോഗമനത്തെ വിഷയമാക്കി ഒരു കാവ്യത്രയം രചിക്കാൻ ഡോബെൽ ആഗ്രഹിച്ചിരുന്നെങ്കിലും ബാൾഡർ (1853) എന്ന കാവ്യം മാത്രമേ പ്രസിദ്ധീകരിക്കാൻ കഴിഞ്ഞുള്ളൂ.
ഈ കവിത പറയത്തക്ക വിജയം കൈവരിച്ചില്ലെന്നു മാത്രമല്ല, ഫേർമീലിയൻ.....
എ സ്പാസ്മോഡിക് ട്രാജഡി എന്ന പേരിൽ ഡബ്ലിയൂ.
എയ്റ്റൂൺ അടുത്തവർഷം തന്നെ ഇതിന്റെ ഹാസ്യവിഡംബനം രചിക്കുകയും ചെയ്തു.
നിരവധി ഭാവഗീതങ്ങളും അലക്സാണ്ടർ സ്മിത്തുമായി ചേർന്ന് ക്രിമിയൻ യുദ്ധത്തെക്കുറിച്ച് 1855-ൽ രചിച്ച ഗീതകപരമ്പരയും ഡോബെലിന്റെ സംഭാവനയായി ലഭിച്ചിട്ടുണ്ട്.
1874 ഓഗസ്റ്റ് 22-ന് ഗ്ലസറ്റർഷയറിലെ നെയ്ൽ സ്വർത്തിൽ ഇദ്ദേഹം അന്തരിച്ചു.
അവലംബം http://www.britannica.com/EBchecked/topic/167246/Sydney-Thompson-Dobell http://allpoetry.com/Sydney_Thompson_Dobell http://www.encyclopedia.com/topic/Sydney_Thompson_Dobell.aspx കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോബെൽ, സിഡ്നി തോംപ്സൺ (1824 - 74) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സിഡ്നി റൈറ്റേഴ്സ് ഫെസ്റ്റിവൽ ഇംഗ്ലീഷ് വിലാസം https://ml.wikipedia.org/wiki/Sydney_Writers%27_Festival
സിഡ്നി റൈറ്റേഴ്സ് ഫെസ്റ്റിവൽ സിഡ്നി യിൽ വച്ചു നടക്കുന്ന ഒരു വാർഷിക സാഹിത്യ ഉത്സവം ആണ് .
ഫെസ്റ്റിവലിന്റെ കലാ സംവിധായകൻ മിഖായ മക്ഗുയർ ആണ്.
1997 ജനുവരിയിൽ ഉത്സവം ആരംഭിച്ചു, തുടക്കത്തിൽ നടന്ന മിക്ക പരിപാടികളും ന്യൂ സൗത്ത് വെയിൽസിലെ സ്റ്റേറ്റ് ലൈബ്രറിയിൽ വച്ചായിരുന്നു.
ആദ്യത്തെ സ്വതന്ത്ര സിഡ്നി റൈറ്റേഴ്സ് ഫെസ്റ്റിവൽ 1998 മെയ് 12 മുതൽ 17 വരെയായിരുന്നു.
അവിടെ  സിഡ്നിയിലെ കേന്ദ്രത്തിലും, ചുറ്റുവട്ടങ്ങളിലും ഉള്ള169 പേർ പങ്കെടുത്തിരുന്നു.
അന്നുമുതൽ ആഘോഷങ്ങൾ അതിവേഗം വികസിച്ചുവരികയാണ്.
ഓരോ വർഷവും മിഡ്-ടു-ലേറ്റ് മെയ് വരെയാണ് ഫെസ്റ്റിവലിൽ ഈ പരിപാടി നടക്കുന്നത്.
400 ഓളം പേർ പങ്കെടുക്കാറുണ്ട്.
സിഡ്നിയിലെ വാൾഷ് ബേ സ്വദേശികൾ 300 പരിപാടികൾ അവതരിപ്പിക്കും.
സിഡ്നി തീയറ്റർ, സിഡ്നി ടൗൺ ഹാൾ, സിറ്റി റസിറ്റൽ ഹാൾ, സിഡ്നി ഓപ്പറ ഹൌസ് എന്നിവയാണ് മറ്റ് ഉത്സവ സ്ഥലങ്ങൾ.
പരമറ്റ, ആഷ്ഫീൽഡ്, ആബൺ, ബ്ലാക് ടൗൺ, ബാങ്ക്സ്റ്റൗൺ, കാംപ്ബെൽടൗൺ, ഹോൺസ്ബി, പെൻറിത്ത്, ബ്ലൂ മൗണ്ടൈൻസ്, വൊളാൻഗോങ്ങ് എന്നിവയുൾപ്പെടെ പ്രാദേശിക, സബർബൻ പ്രദേശങ്ങളിലും ഇവ പതിവായി നടത്തുന്നു.
മുൻ അന്താരാഷ്ട്ര അതിഥികൾ
The Festival is organised by the artistic director Michaela McGuire , with the support of the CEO Jo Dyer, who both report to the Board of Sydney Writers' Festival.
In 2018 the directors of the Festival are : Mark Scott (Chair) Nikki Christer Annabel Crabb Jo Dyer (CEO) Amelia Lester Lena Nahlous Kathy Shand Emile Sherman Su-Ming Wong ഇതും കാണുക List of festivals in Australia New South Wales Premier's Literary Awards Man Booker International Prize – 2011 അവലംബം ബാഹ്യ ലിങ്കുകൾ Official Sydney Writers' Festival Site Sydney Writers Walk Archived 2016-12-24 at the Wayback Machine .
Sydney Writers' Festival – Katoomba Program Archived 2011-07-21 at the Wayback Machine .
സിഡ്നി ലൂമെറ്റ്
ഒരു അമേരിക്കൻ ചലച്ചിത്രസം‌വിധായകനും തിരക്കഥാകൃത്തും നിർമ്മാതാവുമാണ്‌ സിഡ്നി ലൂമെറ്റ് (1924 ജൂൺ 25 – 2011 ഏപ്രിൽ 11).
12 ആന്ഗ്രി മെൻ (1957), മർഡർ ഓൺ ദി ഓറിയന്റ് എക്സ്പ്രസ് (1974), ഡോഗ് ഡേ ആഫ്റ്റർനൂൺ (1975), നെറ്റ്‌വർക്ക് (1976), ദ വെർഡിക്ട് (1982) തുടങ്ങിയവയാണ്‌ അദ്ദേഹത്തിന്റെ പ്രധാന ചലച്ചിത്രങ്ങൾ.
അൻപതോളം ചിത്രങ്ങൾ സംവിധാനം ചെയ്ത അദ്ദേഹത്തിന്റെ നിരവധി ചിത്രങ്ങൾ ഓസ്കാർ പുരസ്കാരങ്ങളും നാമനിർദ്ദേശങ്ങളും കരസ്ഥമാക്കി.
മികച്ച സംവിധായകനുള്ള അക്കാദമി പുരസ്കാരത്തിനു നാലു തവണ നാമനിർദ്ദേശം ചെയ്യപ്പെട്ടു.
അവലംബം ↑ ആമി അശ്വതി (2017 ജൂൺ 9).
"ഓറിയന്റ് എക്സ്പ്രസിലെ കൊലപാതകം" .
മാതൃഭൂമി .
ശേഖരിച്ചത് 2018 ഫെബ്രുവരി 4.
സിഡ്നി ഓപ്പറ ഹൗസ് ഇംഗ്ലീഷ് വിലാസം https://ml.wikipedia.org/wiki/Sydney_Opera_House
ശില്പഭംഗി കൊണ്ട് ആയിരക്കണക്കിന് വിനോദസഞ്ചാരികളെ ആകർക്കുന്ന അതിമനോഹരമായ കെട്ടിടമാണ് ഓസ്ട്രേലിയൻ നഗരമായ സിഡ്നിയിലെ ഓപ്പറാ ഹൗസ് .
സിഡ്നിയിലെ നദിക്കരയിൽ അത്യാധുനിക സംവിധാനങ്ങളോടെ ഈ ഓപ്പറാ ഹൗസ് 1973- ലാണ് നിർമ്മിച്ചത്.
നഗരത്തിലെ കലാകാരന്മാർക്കും പൊതുജനങ്ങൾക്കും ഓപ്പറ (സംഗീത നാടകം) പോലുള്ള കലാസൃഷ്ടികൾ അവതരിപ്പിക്കുന്നതിനു വേദിയൊരുക്കുകയായിരുന്നു ഈ കെട്ടിടം നിർമ്മിച്ചതിന്റെ ലക്ഷ്യം.
ഇതളുകൾ വിടർത്തി വിരിയാൻ തുടങ്ങുന്ന താമരപ്പൂവിന്റെ ആകൃതിയിലാണ് ഈ കെട്ടിടം.
ഇതിന്റെ പണി പൂർത്തിയാക്കാൻ 16 വർഷങ്ങളെടുത്തു.
സിഡ്നി ക്രിക്കറ്റ് ഗ്രൗണ്ട്
സിഡ്നി ക്രിക്കറ്റ് ഗ്രൗണ്ട് (എസ് സി ജി) ഓസ്ട്രേലിയയിലെ സിഡ്നിയിൽ സ്ഥിതിചെയ്യുന്ന ഒരു പ്രധാനപ്പെട്ട സ്പോർട്ട്സ് സ്റ്റേഡിയമാണ്.
1848ലാണ് ഈ സ്റ്റേഡിയം പണികഴിപ്പിച്ചത്.
ക്രിക്കറ്റ് മത്സരങ്ങൾക്കുപുറമേ ഓസ്ട്രേലിയൻ ഫുട്ബോൾ മത്സരങ്ങൾക്കും, റഗ്ബി മത്സരങ്ങൾക്കും ഈ സ്റ്റേഡിയം വേദിയാകാറുണ്ട്.
ന്യൂ സൗത്ത് വെയ്ൽസ് ബ്ലൂസ് , സിഡ്നി സിക്സേഴ്സ് എന്നീ ക്രിക്കറ്റ് ടീമുകളുടെ ഹോംഗ്രൗണ്ടാണ് ഈ സ്റ്റേഡിയം.
അവലംബം പുറത്തേക്കുള്ള കണ്ണികൾ SCG Trust Homepage Archived 2012-12-19 at the Wayback Machine .
Google Maps satellite image of SCG
സിൽവിയ കാർട്ട്റൈറ്റ് ഇംഗ്ലീഷ് വിലാസം https://ml.wikipedia.org/wiki/Silvia_Cartwright
ഡേം സിൽവിയ റോസ് കാർട്ട്റൈറ്റ് PCNZM DBE QSO DStJ(née പൗൾട്ടർ, ജനനം: 7 നവംബർ 1943) ഒരു ന്യൂസിലാൻഡ് നിയമജ്ഞയാണ്.
2001 മുതൽ 2006 വരെ ന്യൂസിലാൻഡിന്റെ 18-ാമത് ഗവർണർ ജനറലായിരുന്നു.
കാതറിൻ ടിസാർഡിനുശേഷം ആ ഓഫീസിൽ നിയമിതയായ രണ്ടാം വനിതയായി.
ഒട്ടാഗോ ഗേൾസ് ഹൈസ്കൂളിലെ മുൻ വിദ്യാർഥിനിയായിരുന്നു.
കാർട്ട് റൈറ്റ്.
ഒട്ടാഗോ സർവകലാശാലയുടെ ബിരുദധാരിയായ സിൽവിയ 1967- ൽ എൽ.എൽ.ബി. ബിരുദം നേടി.
1989-ൽ അവർ ആദ്യത്തെ വനിതാ ചീഫ് ജുഡീഷ്യൽ ജഡ്ജിയായി.
1993- ൽ ഹൈക്കോടതിയിൽ നിയമിക്കപ്പെട്ട ആദ്യത്തെ വനിതയായി.
കാർട്ട്‌റൈറ്റ് അന്വേഷണം എന്നറിയപ്പെടുന്ന ഓക്ക്‌ലാൻഡിലെ ദേശീയ വനിതാ ആശുപത്രിയിൽ സെർവിക്കൽ ക്യാൻസറുമായും അതിന്റെ ചികിത്സയുമായും ബന്ധപ്പെട്ട 1988-ലെ അന്വേഷണത്തിന് കാർട്ട് റൈറ്റ് അധ്യക്ഷത വഹിച്ചു.
കാർട്ട് റൈറ്റ് മുമ്പ് സ്ത്രീകൾക്കെതിരായ വിവേചനം ഇല്ലാതാക്കുന്നതിനുള്ള സമിതിയിൽ സേവനമനുഷ്ഠിച്ചിട്ടുണ്ട്.
സ്ത്രീകൾക്കെതിരായ എല്ലാ തരത്തിലുള്ള വിവേചനങ്ങളും ഇല്ലാതാക്കുന്നതിനുള്ള ഓപ്ഷണൽ പ്രോട്ടോക്കോൾ ടു ദ കൺവെൻഷൻ ഓൺ ഫോംസ് ഓഫ് ഡിസ്ക്രിമിനേഷൻ എഗെയിസ്റ്റ് വുമൺ ഉടമ്പടി തയ്യാറാക്കുന്നതിൽ പ്രധാന പങ്കുവഹിച്ചു.
2007-ൽ, ഒരു അഭിഭാഷകനെന്ന നിലയിൽ കാർട്ട് റൈറ്റിന്റെ പ്രവർത്തനത്തിന് അംഗീകാരമായി.
ഓക്ക്ലാൻഡ് വിമൻ ലോയേഴ്സ് അസോസിയേഷൻ ഡാം സിൽവിയ കാർട്ട് റൈറ്റ് ലെക്ചർ സീരീസ് എന്നറിയപ്പെടുന്ന ഒരു പ്രഭാഷണം ആരംഭിച്ചു.
ന്യൂസിലാന്റ് ഗവർണർ ജനറൽ
ന്യൂസിലാന്റ് ഗവർണർ ജനറലായി കാർട്ട് റൈറ്റിന്റെ കാലാവധി 2001 ഏപ്രിൽ 4 മുതൽ 2006 ഓഗസ്റ്റ് 4 വരെയായിരുന്നു.
ആനന്ദ് സത്യാനന്ദ് 2006 ഓഗസ്റ്റ് 23 ന് ഉച്ചകഴിഞ്ഞ് പിൻ‌ഗാമിയായി.
ഇടക്കാലത്ത് ചീഫ് ജസ്റ്റിസ് ഡേം സിയാൻ ഏലിയാസ് സർക്കാറിന്റെ അഡ്മിനിസ്ട്രേറ്ററായിരുന്നു (ആക്ടിംഗ് ഗവർണർ ജനറൽ).
ശൈലികളും അംഗീകാരങ്ങളും
1989-ൽ അവർ ഒരു ഡേം കമാൻഡർ ഓഫ് ദ ഓർഡർ ഓഫ് ദി ബ്രിട്ടീഷ് എമ്പയർ നിർമ്മിച്ചു.
ഹൈക്കോടതിയിൽ നിന്നും വിരമിച്ച ശേഷം, ജീവിതത്തിന് "ആദരണീയമായ" ശൈലി ഉപയോഗിച്ചു.
2001-ൽ ന്യൂസീലൻഡ് ഓർഡർ ഓഫ് മെരിറ്റിന്റെ പ്രിൻസിപൽ കമ്പാനിയനായിരുന്നു.
2006 ഓഗസ്റ്റ് 2-ന് പാർലമെന്റിലെ ഒരു ഫേർവെല്ലിൽ അവർക്ക് QSOഅവാർഡ് നൽകി.
Her Honour Judge Silvia Rose Cartwright (1987–1989) Her Honour Chief Judge Dame Silvia Rose Cartwright DBE (1989–1993) The Hon. Justice Dame Silvia Rose Cartwright DBE (1993–2001) The Hon. Justice Dame Silvia Rose Cartwright PCNZM , DBE (2001–2001) Her Excellency The Hon. Dame Silvia Rose Cartwright PCNZM , DBE , Governor-General of New Zealand (2001–2006) Her Excellency The Hon. Dame Silvia Rose Cartwright PCNZM , DBE , QSO , Governor-General of New Zealand (2006–2006) The Hon. Dame Silvia Rose Cartwright PCNZM , DBE , QSO (2006–)
കാർട്ട് റൈറ്റ് അന്താരാഷ്ട്ര റൗൾ വാലെൻബെർഗ് ഫൗണ്ടേഷന്റെ ഓണററി അംഗവും അമേരിക്കൻ ഐക്യനാടുകളിലെ  ഹേസ്റ്റിംഗ്സ് സെന്ററിലെ ഒരു ബയോഎത്തിക് ഗവേഷണ സ്ഥാപനത്തിന്റെ ഫെല്ലോയും ആയിരുന്നു.
CNZM, QSO, പീറ്റർ കാർട്ട്റൈറ്റിനെ  വിവാഹം ചെയ്തു.
അവലംബം ബാഹ്യ ലിങ്കുകൾ Notice of extension of term (govt.nz) ("Prime Minister Helen Clark said The Queen had agreed to extend the Governor-General's term until 4 August 2006.")
സിൽവിയ ചെറസി ഇംഗ്ലീഷ് വിലാസം https://ml.wikipedia.org/wiki/Silvia_Tcherassi Tcherassi in 2011
മയാമിയെ കേന്ദ്രീകരിച്ച് പ്രവർത്തിക്കുന്ന ഒരു കൊളംബിയൻ ഫാഷൻ ഡിസൈനർ ആണ് സിൽവിയ ചെറസി (ജനനം ഓഗസ്റ്റ് 21, 1965).
വ്യക്തി ജീവിതവും വിദ്യാഭ്യാസവും
സിൽവിയ ചെറസി 1965 ഓഗസ്റ്റ് 21 ന് കൊളംബിയയിലെ ബരാങ്ക്വിലയിൽ ജനിച്ചു.
ഇൻറീരിയർ ഡിസൈനർ ആയിട്ടാണ് കലാ ജീവിതം ആരംഭിച്ചതെങ്കിലും പിന്നീട് ഫാഷൻ ഡിസൈനിലേക്ക് തിരിഞ്ഞു.
പിന്നീട് അവർ വിവാഹം ചെയ്യുകയും സോഫിയ എസ്പിനോസ ചെറസി, മൗറീഷ്യയോ എസ്പിനോസ ചെറസി എന്നീ രണ്ടു മക്കളുടെ അമ്മയായതിനുശേഷം പാർസൻസ് സ്കൂൾ ഓഫ് ഡിസൈനിൽ പഠനം നടത്തികൊണ്ട് അമ്മയുടെ പാത പിന്തുടർന്നു.